Við smíðuðum sérstaka einingu sem heldur utanum efni svosem auglýsingaborða , bannera og annað sem er sérsniðið inn í útlitið . Oftast er um að ræða myndir og texta sem fylgir myndunum . Rétt er að hafa í huga að viðbætur í vafranum þínum eins og adblock geta haft áhrif á hvort einingin virkar . Innskráður notandi getur breytt þessu efni , en eins og með annað efni er einfaldlega smellt á íkonið inni á viðeigandi síðu . Þannig breytir þú því efni sem er fyrir . Til að eiga eldri útgáfu áfram - til að nota síðar - skaltu búa til nýja auglýsingu og skipta henni út . Þannig geturðu átt „ lager “ af bannerum til að skipta út á fljótlegan hátt og halda þannig vefnum þínum lifandi með lítilli fyrirhöfn . Allir bannerar skoðaðir Þegar farið er inn í stikuna efst , undir “ Fleiri einingar ” og valið “ Auglýsingar [ 5 sek ] sérðu allar auglýsingarnar sem hafa verið búnar til , hvort sem þær eru virkar á vefnum eða ekki . Þannig má líka sjá fjölda smella og leita eftir titli , auglýsingasvæði eða efnisflokki , séu efnisflokkarnir í notkun . Þar má líka velja að raða auglýsingum . Þegar það er gert er fyrst valið auglýsingasvæðið sem á að raða innan , myndirnar dregnar til , en röðunin vistast samstundis . Röðun auglýsinga í svæði Röðun á aðeins við ef svæðið er stillt þannig að myndirnar flettist , sem á ekki við um alla vefi . Ef auglýsingarnar í tilteknu svæði birtast sem mismunandi kubbar , þá er fljótlegt að breyta röð þeirra með þessum hætti . Eldri færsla afrituð - eða búin til ný Þegar búa á til nýtt efni er það annað hvort búið til frá grunni , með því að smella á „ Ný færsla “ eða auglýsing sem þegar er í kerfinu afrituð og unnið út frá henni . Það er gert með því að smella á örina hægra megin og velja þar „ Afrita færslu “ . Nýja færslan er alveg eins og sú gamla , en hlaða þarf upp nýrri mynd . Með þessu móti geymist texti og sniðmát hans , sem getur flýtt fyrir . Ný auglýsing búin til Nú skulum við búa til nýja auglýsingu . Fyrst er valið svæðið , en út frá svæðinu breytist stærð myndarinnar sem er hlaðið upp . Best er að hafa titilinn lýsandi , ekki til dæmis Banner 1 , Banner 2 og svo framvegis , mynd er hlaðið upp úr tölvunni og ef borðinn á að vísa á tiltekna síðu er slóð hennar sett inn í þann reit . Hvernig myndin er valin Hægt er að velja að stærð myndar verði EKKI breytt af kerfinu , en þá er EKKI víst að hún passi inn í svæðið sem henni er ætlað , sé þessi aðferð notuð er því mikilvægt að myndin sé unnin í rétta stærð áður en henni er hlaðið inn á vefinn . Misjafnt er hvernig texti sem fylgir myndinni birtist , stundum fer hann ofaná myndina , stundum fyrir neðan , það fer eftir því hvernig útlitið á viðkomandi vef er skilgreint og sett upp . Stundum birtist enginn texti , jafnvel þótt hann sé ritaður inn hér . Birting út frá dagsetningu Í birtingarflipanum er hægt að velja birtingartímabil og takmarka við fjölda smella , ef það á við . Með þessum hætti er hægt að skipuleggja birtingar fram í tímann og þannig hafa vefinn lifandi án þess að snerta þurfi á honum .